Άντριου Κάννινγκαμ

Ο Άντριου Μπράουν Κάννιγκαμ (Andrew Browne Cunningham, 7 Ιανουαρίου 1883 - 12 Ιουνίου 1963) ήταν Βρετανός ναύαρχος (στόλαρχος) που έδρασε και στους δύο παγκόσμιους πολέμους, λαμβάνοντας τον τίτλο του 1ου υποκόμη του Χάυντερχοουπ. Εκ της αλφαβητικής σειράς των αρχικών γραμμάτων του ονόματός του ήταν ευρύτερα γνωστός ως Έι-Μπι-Σι (ABC)

 Ο Άντριου Κάννινγκαμ γεννήθηκε στο Δουβλίνο στις 7 Ιανουαρίου του 1883. Μετά τις εκεί εγκύκλιες σπουδές του ακολούθησε στρατιωτική καριέρα στο Βρετανικό Βασιλικό Ναυτικό, εισαχθείς στη προπαρασκευαστική σχολή Στάμπιγκτον από την οποία αποφοιτώντας κατατάχθηκε δόκιμος στο εκπαιδευτικό πλοίο Βρετανία, απ' όπου και ακολούθησε η ναυτική του εξέλιξη. Στη διάρκεια του Α΄ Π. Π. ο Α. Κάννιγκαμ συμμετείχε ως κυβερνήτης αντιτορπιλικού, λαμβάνοντας μέρος σε πολλές επιχειρήσεις. Το 1933 προάχθηκε στο βαθμό του υποναυάρχου και το 1937 στο βαθμό του αντιναυάρχου. Το 1938 διορίσθηκε υπαρχηγός του Γενικού Επιτελείου του Ναυτικού και το 1939 Αρχηγός του βρετανικού στόλου της Μεσογείου. Στις 11 Νοεμβρίου του 1940, δεκατέσσερις ημέρες από την έναρξη του Ελληνοϊταλικού πολέμου του 1940 ο Α. Κάννινγκαμ εξαπολύει αεροπορική επιδρομή, από αεροπλανοφόρο του στόλου του, κατά του λιμένα του Τάραντα όπου και καταστρέφει σχεδόν τον μισό ιταλικό στόλο που ελλιμενιζόταν σε αυτόν, περιλαμβανομένων και δύο ιταλικών θωρηκτών. Στη συνέχεια τον Μάρτιο του 1941 κατά τον χρόνο που η Ιταλία επιχειρούσε την μεγάλη εαρινή επίθεση κατά της Ελλάδος ο Ά. Κάννιγκαμ ηγούμενος του στόλου συναντώντας ιταλική μοίρα κατάφερε την περίλαμπρη και νικηφόρα ναυμαχία του Ταινάρου, διατηρώντας έτσι αμείωτο τον ναυτικό έλεγχο της Ανατολικής Μεσογείου. Στα τέλη Μαΐου του 1941 μετά τη Μάχη της Κρήτης συνέβαλε στην εκκένωση της νήσου από τους Βρετανούς. Το 1942 παραδίδοντας τα καθήκοντά του στον ναύαρχο Χάργουντ τοποθετήθηκε επικεφαλής των ναυτικών δυνάμεων της επιχείρησης Πυρσός δια της οποίας επιτεύχθηκε η διασυμμαχική απόβαση στη Βόρεια Αφρική. Το επόμενο έτος προήχθη σε αρχιναύαρχο - στόλαρχο και αργότερα λόρδος του Ναυαρχείου και Αρχηγός του Γενικού Επιτελείου του Ναυτικού. Το αξίωμα δε αυτό διατήρησε μέχρι το 1946 όταν και αποστρατεύτηκε λαμβάνοντας τον τίτλο του υποκόμητα. Ο Αρχιναύαρχος Α. Κάννιγκαμ συμμετείχε επίσης στις διασκέψεις της Τεχεράνης και της Γιάλτας. Το 1951 εξέδωσε τα απομνημονεύματά του. Μεταξύ των πολλών παρασήμων που έλαβε εκτός των βρετανικών ήταν και εκ μέρους της Ελλάδας, όπου ο Βασιλεύς Γεώργιος Β΄ των Ελλήνων του απένειμε το Μετάλλιο Στρατιωτικής Αξίας, Α' Τάξης και ο Βασιλεύς Παύλος μετά τον πόλεμο τον Μεγαλόσταυρο του Τάγματος του Γεωργίου του Α΄. Ο Α. Κάννινγκαμ πέθανε στο Λονδίνο στις 12 Ιουνίου του 1963. Μνημείο με την προτομή έχει ανεγερθεί στη πλατεία Τραφάλγκαρ του Λονδίνου. «Μεγάλη Ελληνική Εγκυκλοπαίδεια», τόμ. Γ΄ (συμπλήρωμα) σελ. 244. «Ιστορία του 20ού Αιώνος» (6 τόμοι) Έκδ. Παρνελ - Χρυσός Τύπος, Αθήνα 1979, τόμ. 5ος, σελ. 1960 Barnett, Κορέλι (1999). τον εχθρό στενότερη . Hodder και Stoughton . ISBN 0-340-55190-9 . Pack, SWC (1974). Cunningham ο διοικητής . BT Batsford Ε.Π.Ε. ISBN 0-7134-2788-4 . Murfett, Malcolm (1995). Οι πρώτοι Λόρδοι της Θάλασσας από Fisher μέχρι Mountbatten . Westport. ISBN 0-275-94231-7 . Heathcote, Tony (2002). Οι Βρετανοί Ναύαρχοι του στόλου 1734-1995 . Pen & ΕΠΕ Sword ISBN 0-85052-835-6 . Simpson, Michael (2004). Cunningham, Andrew Browne, υποκόμης του Hyndhope Cunningham (1883-1963), αξιωματικός του ναυτικού, το Λεξικό της εθνικής βιογραφίας . Oxford University Press. Μεταγραφή Επίσημη Records Υπηρεσία για www.admirals.org.uk Βασιλικό Ναυτικό σελίδα για Cunningham Βιογραφία στη Βιβλιοθήκη του Βασιλικού Ναυτικού Μουσείου Αρχειοθετήθηκε 2007-07-13 στο Wayback Machine. Συνοπτικές πληροφορίες στην ιστοσελίδα της εκπαίδευσης Βιογραφικό στο HMS Hood μνημείο, σελίδα Ιστοσελίδα για την απόβαση στη Νορμανδία με βιογραφία 1943 bromide print Αρχειοθετήθηκε 2008-02-10 στο Wayback Machine. by Yousuf Karsh at the National Portrait Gallery, London] για Cunningham - οι συνοδείες για Μάλτα και τη σχέση του με τον Τσώρτσιλ